Mahojiano baina ya muajiri na muajiriwa
Language: Swahili | Genre: Creative_writing

MAHOJIANO BAINA YA MWAJIRI NA MWAJIRIWA 
(Hapa ni nyumbani kwa mama Tundu. Mama Tundu amemuajiri msichana mdogo hapo kwa jina Huba. Huba anapitia mateso kweli kweli) 
Huba:    (anaimba)Mama ulipo nizaa 								
               duniani kunileta 
               Nililia ma-ma-ma, 
               Sikujua ni matata 
               Kila kupambazukapo,
               Vikarai na sahani 
               Purukushani po-pa-ni 
               Sichezi situlizani. 
               Nalia, mama nalia 
Mama:   Wimbo gani unaoimba Huba, kwani huna kazi? 
Huba:     Nafanya kazi mama.  
Mama:    (anaigiza kwa dharau) Nalia mama, nalia, Wamlilia nani? Mamako wa Kilimoni au mimi? 
Huba:      Ni wimbo tu mama. 
Mama:    Mtu akikusikia atafikiria wewe ni malaika. 
Huba:      Nimefanya nini mama? 
Mama:     Hujui? 
Huba:      Sijachoma nguo wala kumwaga maziwa, nimefanya kazi zote ulizo nipa. 
Mama:     Na mdomo je? Umefunga? 
Huba:       Sijaongea wala kucheza na mtu tangu asubuhi. 
Mama:      Na redio je? Hujawa redio kutangaza yote yanayotokea? 
Huba: 	     Sikuewi mama. 
Mama:      Una chochote unachokielewa wewe? Umewaambia wangapi kuwa nakukuta mshahara		     kwa ajili ya kuchoma nguo na kumwaga maziwa? 
Huba:       Shangazi Fami pekee. 
Mama:      Ulimwambia ili afanye nini? Ni mamako? 
Huba:        Hapana mama. 
Mama:       Sikiliza Huba, tena sana punguza huo mdomo wako, la sivyo nitaupunguza. Yote 	 
       yanayotokea ndani ya nyumba hii yasitoke nje. Wasikia? 
Huba: 	       Ndiyo mama. 
Mama:       (Anaigiza kwa dharau) Nidyo mama lakini najua yanaingilia sikio moja yakitokea jingine.	       Mtoto Mdogo hapo wajitia kujua mengi (anatema mate) Mwangalie, ananitangaza kwa	       Bi. Tami. (Anacheka) Wacha nicheke. Sijakutwanga, siku nitakapokutwanga... Nataka leo	       iwe mwisho. Wasikia? 
Huba:         Sikusudia kukukasirisha mama. 
Mama:        Hmmn! Ulikusudia kunifurahisha? 
Huba:            Hapana. 
Mama:          (Anaigiza kwa dharau) Hapana, sijui, sielewi. Hayo ndiyo maneno pekee unayoyajua?	         Huko kwenu kilimoni hamfunzwi lugha?
Mama:          Haya tuyaache hayo, sasa nieleze mzee ulimwambia nini? Mbona kila mara anakutetea,	         wewe ni mwanawe? 
Huba:           Mzee yupi tena? 
Mama:         Kuna wazee wangapi nyumbani hapa? 
Huba:           Lo! Sasa sijui nifanye nini, wala niseme nini. Maisha haya siyawezi, ni magumu mno.	         Nimeamua kwa moyo wangu wote USINIAJIRI TENA, NATAKA KUSOMA!